[{"text_idx": "#000000", "text": "Penwythnos o gerddoriaeth wefreiddiol o ar draws Affrica gyda dawns, perfformiadau Affro-Gymraeg, gweithdai, arddangosfa celf/ffotograffiaeth a llawer mwy! Gwir ddathliad o Affrica yng Nghymru!"}, {"text_idx": "#000003", "text": "Bydd The Successors of the Mandingue yn cyflwyno band saith aelod trawiadol. Maent yn hyrwyddwyr y diwylliant Mandinka, ac mae pob artist yn seren yn ei rhinwedd ei hun, wedi\u2019i drochi yn nhraddodiad barddol griot (neu djeli) Gorllewin Affrica o warchod straeon a hanesion eu pobl trwy gerddoriaeth, dawns, a cha\u0302n. Yn hanu o Gini, Senegal, Y Gambia, Cote d\u2019Ivoire, a Burkina Faso, mae eu arddull cerddorol wedi\u2019u gwreiddio yn yr un traddodiadau hynafol a oedd yn ymestyn dros yr hen Ymerodraeth Mandingue."}, {"text_idx": "#000004", "text": "Ar gyfer Dathliad Cymru Affrica, mae cydweithrediad arbennig wedi\u2019i gomisiynu rhwng N\u2019famady Kouyate\u0301 (Cyfarwyddwr Artistig The Successors of the Mandingue) ac Eve Goodman i ddod a\u0302 thraddodiadau gwerin Gorllewin Affrica a Chymru ynghyd mewn un darn, gan ddathlu traddodiadau diwylliannol hynafol ac ieithoedd eu gwledydd o darddiad. Bu i N\u2019famady ac Eve cyfarfod am y tro cyntaf pan gynrychiolodd y ddau Gymru yn Celtic Connections 2022 ac rydym yn gyffrous i glywed y gwaith y maent wedi bod yn ei greu."}, {"text_idx": "#000006", "text": "Ar draws eu perfformiad fe glywch rythmau cryfion a chytganau jazzaidd wedi\u2019u haddurno gan eiriau ysgogol wedi\u2019u ysgrifennu a\u2019u ganu gan emcee Skunkadelic."}, {"text_idx": "#000008", "text": "Mae\u2019r band saith-aelod wedi bod yn swyno cynulleidfaoedd yn lleol ac yn fyd-eang gyda\u2019i berfformiadau ffync cynhenid \u200b\u200bac egni uchel sydd wedi eu gwneud yn un o allforion cerddorol mwyaf llwyddiannus De Affrica."}, {"text_idx": "#000010", "text": "Mae Dafydd Iwan yn ganwr gwerin a gwleidydd o fri sy\u2019n wreiddiol o Frynaman, Sir Gaerfyrddin, sydd bellach yn byw ger Caernarfon. Derbyniodd radd er anrhydedd gan Brifysgol Cymru am ei gyfraniad i Gymru a\u2019r Gymraeg, mae\u2019n ganwr-gyfansoddwr sydd wedi cyhoeddi nifer helaeth o recordiau, ac awdur sawl llyfr. Ei ga\u0302n \u201cYma o Hyd\u201d oedd anthem swyddogol ti\u0302m pe\u0302l-droed Cymru yng Nghwpan y Byd yn Qatar."}, {"text_idx": "#000013", "text": "Mae hi\u2019n dalent anhygoel, yn canu mewn Amhareg, Oromiffa ac Arabeg. Mae ei cherddoriaeth yn cynrychioli synau hardd a phwerus Ethiopia a thu hwnt. Mae ei caneuon yn cynnwys caneuon am anghyfiawnder, dynoliaeth a\u2019r angen am undod."}, {"text_idx": "#000015", "text": "Mae Bassekou Kouyate, o Mali, yn un o feistri\u2019r ngoni, offeryn, liwt draddodiadol hynafol sy\u2019n cael ei chwarae ledled Gorllewin Affrica, ac mae o\u2019n cael ei barchu fel un o brif artistiaid byd-eang Affrica."}, {"text_idx": "#000016", "text": "Mae ei fand, Ngoni Ba yn cynnwys chwaraewyr ngoni, offerynwyr taro a\u2019r gantores ffantastig Amy Sacko. Gyda\u2019i gilydd mae\u2019n nhw wedi chwyldroi swn y ngoni, ac wedi gwthio canrifoedd o draddodiadau griot yn radical i\u2019r dyfodol."}, {"text_idx": "#000019", "text": "Mae Rasha yn gantores, cerddor a chyfansoddwr caneuon hynod ddawnus o Swdan sydd wedi bod a\u0302 phresenoldeb byd-eang yn y sin gerddoriaeth ryngwladol ers dros 30 mlynedd."}, {"text_idx": "#000020", "text": "Mae arddull gerddorol Rasha yn gyfuniad hynod ddiddorol o arddulliau gan gynnwys traddodiadau cerddorol canrifoedd oed y diwylliant Nubian, rhythmau canolbarth y Swdan, curiadau tom-tom y Sahel Affricanaidd, adleisiau a dylanwadau synau Gogledd Affrica, synau Arabeg ac Andalusaidd (flamenco), blues modern, jazz a reggae."}, {"text_idx": "#000022", "text": "Mae Susso yn aml-offerynnwr: chwaraewr Kora, offerynnwr taro, canwr a chyfansoddwr o\u2019r Gambia."}, {"text_idx": "#000023", "text": "Wedi\u2019i eni i fewn i\u2019r traddodiad Griot 700-mlwydd-oed, mae Suntou yn perfformio\u2019i ro\u0302l fel haneswr, stori\u0308wr, ac yn uno pobl trwy ga\u0302n. Liwt-telyn 22 tant yw\u2019r kora, offeryn prin a hudolus. Mae cerddoriaeth Suntou Susso yn dod a\u0302 naws dda ac yn cyfuno sain gyfoethog a thraddodiadol ei ddiwylliant Mandinka Gorllewin-Affricanaidd ag Affro-funk a soul."}, {"text_idx": "#000025", "text": "Wedi\u2019i adnabod fel \u201cThe King of Soukous\u201d, roedd y seren Congolese Kanda Bongo Man yn un o\u2019r artistiaid cynharaf i gyflwyno\u2019r gerddoriaeth hon yn rhyngwladol. Mae\u2019n fwyaf enwog am ei unawdau gita\u0302r hudolus a roddodd enedigaeth i\u2019r ddawns enwog Kwasa Kwasa, a hyrwyddwyd gan John Peel ac Andy Kershaw ar ddiwedd yr 80au!"}, {"text_idx": "#000026", "text": "Mae cerddoriaeth Kanda wedi cael ei yrru gan optimistiaeth a hapusrwydd. Mae ei berfformiadau gwefreiddiol yn gyffrous ac yn egni\u0308ol ond eto wedi\u2019u gwreiddio\u2019n ddwfn yn y traddodiad Congo. Gyda\u2019i fand saith-darn anhygoel y tu o\u0302l iddo, peidiwch a\u0302 cholli\u2019r cyfle i brofi cerddoriaeth a dawns lawen ganolbarth Affrica Kanda Bongo Man."}, {"text_idx": "#000027", "text": "Bydd drymwyr meistr o Orllewin Affrica o The Successors of the Mandingue All Stars, pob un yn feistri ar eu crefft, yn arwain y pedair sesiwn 30 munud hyn. Bydd y hywryddwyr hyn o ddiwylliant Mandinka dilys yn rhannu eu treftadaeth trwy sesiwn lawen a fydd yn gwneud i bawb symud."}, {"text_idx": "#000028", "text": "Cewch eich dal ar daith i Orllewin Affrica ac yn o\u0302l \u2013 rydym yn addo y byddwch yn gadael yn gwenu!"}, {"text_idx": "#000029", "text": "Mae angen tocynnau ar waha\u0302n gan Eventbrite ar gyfer y gweithdai hyn, gyda gostyngiad os oes gennych docyn gw\u0302yl neu os ydych chi\u2019n dod a\u0302\u2019ch djembe eich hun Croeso i gerdded i mewn! Croeso i gerdded i mewn!"}, {"text_idx": "#000032", "text": "Mae angen tocyn ar waha\u0302n gan Eventbrite ar gyfer y gweithdy hwn, gyda gostyngiad os oes gennych docyn gw\u0302yl. Croeso i gerdded i mewn! Croeso i gerdded i mewn!"}, {"text_idx": "#000034", "text": "Nodweddir dawns Ethiopia gan ei steil egni\u0308ol a bywiog, sy\u2019n cynnwys symudiadau llaw, ysgwydd a thraed, symudiadau corff hylifol a mynegiannol, a churiadau rhythmig. Mae\u2019r dawnsiau yn aml yn adrodd straeon, yn dathlu traddodiadau diwylliannol, neu\u2019n mynegi emosiynau."}, {"text_idx": "#000035", "text": "Mae dawnsiau traddodiadol Ethiopia yn cynnwys yr Eskesta, dawns gyflym sy\u2019n cynnwys symudiadau llaw ac ysgwydd bywiog a churiadau cryf a\u2019r ddawns Gurage, dawns ar gyfer grw\u0302p, sy\u2019n cynnwys symudiadau cydamserol a gwaith troed cywrain."}, {"text_idx": "#000036", "text": "Perfformiadau gyda\u2019r nos am ddim yn y dafarn drws nesaf"}, {"text_idx": "#000037", "text": "Cynfas cerddorol yw Joshua Whyte sy\u2019n cyfuno gwahanol synau fel ei baent a\u2019i frwsh i greu llun hardd."}, {"text_idx": "#000038", "text": "Wedi\u2019i eni yn Splott i rieni o Ghana a Chymru, mae Adjua yn ddod a\u0302 gerddoriaeth alt-RnB gyda blas acwstig!"}, {"text_idx": "#000039", "text": "Cyfweliadau byw gyda rhai o\u2019r artistiaid wedi\u2019i gynnal gan yr actor, dramodydd a dawnsiwr bol Rahim El Habachi yn tafarn y Fic"}, {"text_idx": "#000044", "text": "(Gyda chyflwyniad fideo gan y cyfarwyddwr Lucy Duran)"}, {"text_idx": "#000046", "text": "Tanysgrifiwch i'n cylchlythyr er mwyn derbyn diweddariad bob pedair wythnos am ein gwasanaethau, ein cynhyrchion, digwyddiadau a gasanaethau. Am fwy o wybodaeth cyfeiriwch at ein datgnaiad preifatrwydd."}]